Δήμος Τανάγρας (πρόγραμμα Καποδίστριας)

Ο Δήμος Τανάγρας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση των παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Τανάγρας. Ο δήμος Τανάγρας είχε (πραγματικό) πληθυσμό 4.134 κατοίκους. Περιλάμβανε 4 δημοτικά διαμερίσματα και η έκτασή του ήταν 122,5 τ.χλμ. Ο δήμος συνόρευε με τους δήμους Θηβαίων, Δερβενοχωρίων, Οινοφύτων, Σχηματαρίου και με το δήμο Αυλίδας του νομού Ευβοίας. Έδρα του ήταν η Τανάγρα.

 Διαίρεση 
Στον δήμο περιλαμβάνονταν τα εξής δημοτικά διαμερίσματα και οικισμοί (σε παρένθεση ο πληθυσμός σύμφωνα με την απογραφή του 2001):
  Δ.δ. Άρματος   -- το Άρμα [1070]
  Δ.δ. Ασωπίας   -- η Ασωπία [1267]
  Δ.δ. Καλλιθέας   -- η Καλλιθέα [695]
  Δ.δ. Τανάγρας  [1102]
 η Τανάγρα [871]
 η Παναγία [231]

Κατηγορία:Δήμος Τανάγρας